Aotearoa Ligo de Esperantistoj Junaj

La Aotearoa Ligo de Esperantistoj Junaj (ALEJ) estas organizo kiu subtenas, kunigas kaj helpas junajn esperantistojn en Aotearoo, ankaŭ konata kiel Nov-Zelando, kaj la ĉirkaŭaj landoj kaj insuloj. Ĝi estas la junulara organizo de tiu lando kaj - kiel daŭrigo de unua landa sekcio de TEJO fondita en 1964 en Nov-Zelando - la unua de la kontinento Oceanio.

ALEJ uzas la nomon Aotearoo en sia nomo. Tiu esperantigo venas de la maoria vorto Aotearoa - laŭlitere "nubo blanka longa", ofte tradukita kiel "la lando de la longa blanka nubo".

 Historio 
Post IJK 2022, Josuo Marso sentis, ke junulara organizo esperanta en sia lando estas bezonata. Li estis inspirata de la Litova Esperanta Junulara Organizo, la tiame ĵus-fondita junularo de Litovio.

La organizo estis fondita la 23-an de septembro 2022. Ĝi estas en la tradicio de la Esperanta Junulara Asocio de Nov-Zelando, la unua landa sekcio de TEJO fondita en 1964. En ĝi interalie gvide kunaktivis ĝis 1972 la tiam juna studento Stefan MacGill. Forvojaĝinte al Eŭropo, ekde 1977 Stefan MacGill estis vicprezidanto kaj sekve en 1979 kaj 1980 prezidanto de TEJO, kaj ankaŭ poste pluhavis motorajn poziciojn en la Esperanto-movado. Aparte en la unuaj jaroj post sia fondiĝo la EJA de Nov-Zelando ankaŭ pro pliaj aktivuloj do estis proksime ligita en la internacia reto de TEJO kaj UEA. Sed ĉar en junularaj asocioj la generacioj rapide pasas, post kelkaj "generacioj" da studentaj aktivuloj la asocio malaktiviĝis: en la UEA-Jarlibro de 1984 ĝi ankoraŭ dokumentiĝis,listo de la landaj sekcioj de TEJO en la UEA-Jarlibro de 1984, paĝo 41 sed en la UEA-Jarlibro de 1994 ne plu.

 Komitato 
La komitato de ALEJ (dum la periodo 2022-2025) estas:






 Notoj kaj referencoj 

Kategorio:Novzelandaj Esperanto-asocioj
Kategorio:Esperanto-asocioj
Kategorio:Landaj Sekcioj de TEJO